KTC ขาขึ้นรอบใหม่! บวกแรง 8% โบรกฯชี้ผลงาน H2/62 ฟื้นตัวดีแนะซื้อเป้า 49 บาท
KTC ขาขึ้นรอบใหม่! บวกแรง 8% โบรกฯชี้ผลงาน H2/62 ฟื้นตัวดีแนะซื้อเป้า 49 บาท
KTC ขาขึ้นรอบใหม่! บวกแรง 8% โบรกฯชี้ผลงาน H2/62 ฟื้นตัวดีแนะซื้อเป้า 49 บาท
25 ก.ค. 2562

ผู้สื่อข่าวรายงานว่า บริษัท บัตรกรุงไทย จำกัด (มหาชน) หรือ KTC ณ เวลา 15.22 น. อยู่ที่ระดับ 45.25 บาท บวก 3.25 บาท หรือ 7.74% ด้วยมูลค่าซื้อขาย 1.27 พันล้านบาท ราคาสูงสุดตั้งแต่เข้าตลาดเมื่อวันที่ 28 ต.ค.2545

บล.เคทีซีมิโก้ ระบุในบทวิเคราะห์ว่า ยังคงแนะนำ “ซื้อ” สำหรับ KTC แม้ผลประกอบการในไตรมาส 2/62 จะอ่อนแอกว่าคาดและต่ำกว่าปกติจากปัจจัยฤดูกาล โดยคาดว่าผลประกอบการจะดีขึ้นในช่วงที่เหลือของปีเมื่อเทียบกับผลประกอบการที่อ่อนแอผิดปกติในไตรมาส 2/62
นอกจากนี้ ยังคงคาดว่า KTC จะเป็นหนึ่งในผู้ที่ได้รับผลประโยชน์หลักจากการเติบโตของเศรษฐกิจในปี 2020E และจะยังคงแสดงกำไรที่เติบโตแข็งแกร่ง หนุนจากงบดุลที่แข็งแกร่งและมีความสามารถในการบริหารจัดการกำไรและความเสี่ยงได้อย่างมีประสิทธิภาพ อีกทั้งเห็นว่าแผนงานของบริษัทที่จะดำเนินงานธุรกิจใหม่นั้น จะช่วยเพิ่มศักยภาพในการเติบโตในระยะยาวแนะนำ “Buy” ราคาเป้าหมาย 49 บาท/หุ้น